У плане вызначаны мэты і першачарговыя задачы, прыярытэтныя напрамкі і тэмы, асноўныя мэтавыя групы насельніцтва, выкладзены меры і спосабы эфектыўнага дасягнення мэт, прынцыпы каардынацыі дзейнасці і формы міжведамаснага ўзаемадзеяння, а таксама чаканыя рэзультаты і механізмы маніторынгу і ацэнкі праводзімай работы ў галіне павышэння фінансавай дасведчанасці насельніцтва. У плане адзначаецца неабходнасць прадастаўлення ведаў насельніцтву і яго матывацыя да атрымання навыкаў у такіх сферах, як персанальныя фінансы, базавыя фінансавыя веды, лічбавыя фінансавыя тэхналогіі, падатковая дасведчанасць, страхаванне, абарона правоў спажыўцоў фінансавых паслуг.